หุ้นสหรัฐฯปิดลบ
ตลาดหุ้นสหรัฐปิดลบหลังผิดหวังเฟดแย้มไม่มีแผนกระตุ้นศก.รอบใหม่ ขณะที่ราคาน้ำมันขยับลงจากการขายทำกำไรหลังจากเริ่มต้นสัปดาห์ได้อย่างแข็งแกร่ง
4 เม.ย. 2555

ตลาดหุ้นสหรัฐปิดลบหลังผิดหวังเฟดแย้มไม่มีแผนกระตุ้นศก.รอบใหม่ ขณะที่ราคาน้ำมันขยับลงจากการขายทำกำไรหลังจากเริ่มต้นสัปดาห์ได้อย่างแข็งแกร่ง จากสัญญาณที่บ่งชี้ว่าเฟด อาจสงวนท่าทีในการดำเนินการกระตุ้นเศรษฐกิจรอบใหม่ ผลักให้วอลล์สตรีทขยับลงในวันอังคาร(3เม.ย.) ดัชนีหุ้นดาวโจนส์ ลดลง 64.94 จุด (0.49 เปอร์เซ็นต์) ปิดที่ 13,199.55 จุด แนสแดค ลดลง 6.13 จุด (0.20 เปอร์เซ็นต์) ปิดที่ 3,113.57 จุด เอสแอนด์พี ลดลง 5.73 จุด (0.40 เปอร์เซ็นต์) ปิดที่ 1,413.31 จุด
ขณะที่ราคาน้ำมันขยับลงจากการขายทำกำไรหลังจากเริ่มต้นสัปดาห์ได้อย่างแข็งแกร่ง และนักลงทุนผิดหวังต่อท่าทีของธนาคารกลางสหรัฐฯต่อแผนกระตุ้นเศรษฐกิจรอบใหม่       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤษภาคม ลดลง 1.22 ดอลลาร์ ปิดที่ 104.01 ดอลลาร์ต่อบาร์เรล เบรนท์ทะเลเหนือลอนดอน งวดส่งมอบเดือนเดียวกัน ลดลง 57 เซนต์ ปิดที่ 124.86 ดอลลาร์ต่อบาร์เรล